توم وجيرى (مسلسل)

توم وجيرى (بالانجليزى: Tom and Jerry) هوا امتياز امريكى للرسوم المتحركه الكرتونيه المشهوره و اللى بتحمل نفس الاسم, تم انتاجها من سنة 1940 لحد سنة 1967 للسينما و كسبت بالاوسكار.

بيظهر المسلسل الصراع بين القط توم و الفار جيرى, وب تتناول الحلقات محاوله توم انه يمسك بجيرى عشان يعمله كوليمه و ياكله بس جيرى بيهرب دايم و بيراوغه ويستفزه و بيقع توم دايم فى مشاكل و ساعات بيخبط فى بيت الكلب سبايك (وهو واحد من شخصيات المسلسل) او بيكسر اثاث البيت.

 تاريخ 
توم و جيرى هوا مسلسل امريكى كرتونى وسلسله من الافلام الكوميدية القصيرة عملها ويليام هانا وجوزيف باربيرا سنة 1940. اتشهرت السلسلة بافلامها القصيره المسرحيه واللى عددها 161 حلقة لمترو غولدوين ماير، بحيث يركز المسلسل على التنافس بين الشخصيات الرئيسيه قط اسمه توم وفار اسمه جيرى. بتتميز الكتير من الافلام القصيره كمان بالكتير من الشخصيات المتكرره.

فى العرض الاصلى, انتج هانا وباربيرا 114 فيلم قصير لتوم وجيرى لـ مترو جولدوين ماير من سنة 1940 لحد سنة 1958. خلال الوقت ده، فازو بسبع جوايز اوسكار لافضل فيلم كرتون قصير, بحيث انهم اخدو المركز الاول مع سيلى سيمفونيز من والت ديزنى مع معظم الجوايز فى الفئة دى. بعد ما اتقفل استوديو مترو جولدوين ماير للكرتون فى سنة 1957، ارجعت مترو جولدوين ماير احياء المسلسل مع اخراج جين ديتش 13 فيلم قصير لتوم و جيرى اضافة لأفلام رامبرانت من سنة 1961 لحد سنة 1962. بعدها سلسلة توم و جيرى بقت اعلى سلسله افلام كرتون قصير دخل ف الوقت ده، معدى لونى تيونز. انتج بعدها تشاك جونز 34 فيلم قصير تانيين مع سيب تاور 12 برودكشن فى الفترة بين 1963 و 1967. و تم انتاج تلات افلام قصيره كمان، (القط القاصر) ف سنة 2001، و (حارس الكاراتيه) ف سنة 2005، (مغامره لجمع التبرعات) ف سنة 2014، باجمالى 164 فيلم قصير.

تم انتاج عدد من البرامج للعرض, من ضمنهم المسلسل التلفزيونى عرض توم و جيرى (1975), اتعرض توم و جيرى الكوميدى (1980-1982), أطفال توم و جيرى (1990-1993), حكايات توم و جيرى (2006 -2008), عرض توم وجيرى (2014 لحد 2021), وتوم وجيرى فى نيو يورك (2021). تم اصدار اول فيلم طويل مبنى على المسلسل, توم و جيرى: الفيلم, ف سنة 1992, و تم انتاج 13 فيلم مباشر لفيديو من سنة 2002, مع فيلم كرتون.

 لينكات برانيه 

 مصادر 

تصنيف:مسلسلات كرتون